Document ID: 31999R1453

ΚΑΝΟΝΙΣΜΟΣ (ΕΚ) αριθ. 1453/1999 ΤΗΣ ΕΠΙΤΡΟΠΗΣ
της 1ης Ιουλίου 1999
για τροποποιήση του κανονισμού (ΕΟΚ) αριθ. 2692/89 περί λεπτομερών κανόνων εφαρμογής σχετικά με τις αποστολές ρυζιού στη Ρεϋνιόν όσον αφορά τη διάρκεια ισχύος του εγγράφου επιδότησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 2072/98(2), και ιδίως το αρθρο 10 παράγραφος 3,
Εκτιμώντας
(1) ότι ο κανονισμός (ΕΟΚ) αριθ. 2692/89(3) της Επιτροπής ορίζει, στο άρθρο 13 παράγραφος 8, ότι το έγγραφο επιδότησης ισχύει από την ημερομηνία εκδόσεώς του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88(4), όπως τροποποιήθηκε από τον κανονισμό (ΕΚ) αριθ. 1127/1999(5), μέχρι το τέλος του δεύτερου μήνα που ακολουθεί την ημερομηνία αυτή·
(2) ότι ο κανονισμός (ΕΚ) αριθ. 1162/95 της Επιτροπής(6) όπως τροποποιήθηκε τελευταία από τον κανονισμό (ΕΚ) αριθ. 444/98(7), προβλέπει στο παράρτημα ΙΙ ότι τα πιστοποιητικά εξαγωγής ισχύουν από την ημερομηνία εκδόσεώς τους, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88, μέχρι το τέλος του τέταρτου μήνα που έπεται του μήνα έκδοσης του πιστοποιητικού· ότι πρέπει, κατά συνέπεια, να εναρμονιστεί η διάρκεια ισχύος των δύο εγγράφων διευρύνοντας σε τέσσερις μήνες τη διάρκεια ισχύος του εγγράφου επιδότησης που συντάσσεται για τις αποστολές προς τη νήσο Ρεϋνιόν·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 13 του κανονισμού (ΕΟΚ) αριθ. 2692/89 το κείμενο της παραγράφου 8 αντικαθίσταται από το ακόλουθο κείμενο: "8. Το έγγραφο επιδότησης ισχύει από την ημερομηνία εκδόσεώς του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88, μέχρι το τέλος του τέταρτου μήνα που ακολουθεί την ημερομηνία αυτή."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1η Ιουλίου 1999.

Labels: 3
12
18
17